Plaasmoord: Bejaarde boer van Vryheid doodgeskietArgieffoto Willem Weites, ŉ 78-jarige boer van Vryheid in KwaZulu-Natal, is Maandagoggend op sy plaas doodgeskiet. Kapt. Thulani Zwane, ŉ provinsiale polisiewoordvoerder, het Woensdag gesê Weites was besig om ŉ waterpomp reg te maak toe drie gewapende mans hom oorrompel het. “Hulle het hom met ŉ vuurwapen aangehou en kontant en sleutels geëis, waarna hulle hom twee keer geskiet het,” het Zwane gesê. Weites is in sy kop en bors getref en is op die toneel dood. Die verdagtes het daarna Weites se huis betree en ŉ onbekende hoeveelheid geld uit sy kluis gesteel, waarna hulle gevlug het. Niemand is nog in verband met die voorval in hegtenis geneem nie.